Publication: Magyar Közlöny
Issue: MK-2002-26 (Year: 2002, Number: 26)
Era: 1990-2004
Section: A Közigazgatási Továbbképzési Kollégium (a továbbiakban: Kollégium) a 199/1998. (XII. 4.) Korm. rendelet
Paragraph Index: 1188

A Közigazgatási Továbbképzési Kollégium (a továbbiakban: Kollégium) a 199/1998. (XII. 4.) Korm. rendelet (a továbbiakban: R.) 11. §-a (3) bekezdésének b) pontjában kapott felhatalmazás alapján felhívást ad ki köztisztviselõi továbbképzési és vezetõképzési programok készítésére. A felhívás célja, hogy a köztisztviselõk továbbképzéséhez és a közigazgatási vezetõképzéshez a magyar közigazgatási szervezetrendszerben ellátott különbözõ feladatkörökre kiterjedõ széles továbbképzési programválaszték álljon a tervkészítõ közigazgatási szervek [minisztériumok, közigazgatási hivatalok, továbbá a Ktv. 1. §-ának (2) bekezdésében felsorolt szervek] rendelkezésére. A köztisztviselõi továbbképzési és vezetõképzési rendszer mûködéséért és összehangolásáért a belügyminiszter felelõs, az õ munkáját segítõ szakértõi testület a Kollégium. A Kormány a továbbképzések finanszírozására központi továbbképzési célelõirányzatot képez, és a belügyminiszter hatáskörébe utalja ezen célelõirányzat támogatásként történõ felosztását. A Kormány szigorú szakmai-minõségi követelményeket támaszt a központi célelõirányzatból támogatott képzésekkel szemben, ezért került kialakításra a köztisztviselõi programok minõsítési rendszere. Az R. 2001. december 18-tól hatályos módosítása értelmében 2003. január 1-jétõl — a külföldi forrásból támogatott vagy finanszírozott programok kivételével — csak olyan köztisztviselõi továbbképzési program szervezhetõ, amelyet az arra elõírt programminõsítési eljárás keretében a Közigazgatási Továbbképzési Kollégium elfogadott. A továbbképzési programok kidolgozásának minimumkövetelményeit az R. a következõképpen fogalmazza meg:

Source: https://magyarkozlony.hu/hivatalos-lapok/b1b0f8ca9d037de624c8035950ac527d59c2459a/dokumentumok/e1a66a70da297a143834ef51165cddfe4ee522fe/letoltes